open-index/open-wikipedia-markdown huggingface dataset:
Φυλακτή Καρδίτσας

Η **Φυλακτή** είναι οικισμός της Θεσσαλίας στην Περιφερειακή Ενότητα Καρδίτσας.

## Γενικά στοιχεία
Η Φυλακτή είναι κτισμένη σε υψόμετρο 1.000 μέτρων στις πλαγιές του όρους Καζάρμα των Αγράφων, πολύ κοντά στην λίμνη Πλαστήρα και αποτελεί έναν από τους πιο ορεινούς οικισμούς της Θεσσαλίας. Η παλαιά ονομασία του χωριού, η οποία διατηρήθηκε μέχρι το 1928, είναι **Σερμένικο** (Σιρμινίκ).

Η Φυλακτή ανήκει στο Δήμο Λίμνης Πλαστήρα και ο πληθυσμός της σύμφωνα με την απογραφή του 2011 είναι 278 κάτοικοι. Απέχει 32 χιλιόμετρα από την Καρδίτσα.

Η ιστορία του χωριού ανάγεται στα προβυζαντινά χρόνια, όταν βρισκόταν στη θέση Άγιοι Απόστολοι και είχε την ονομασία Μεγάλη Πολιάνα, οι κάτοικοι όμως λόγω αρρώστιας μετακινήθηκαν στη σημερινή θέση.

Στο χωριό σώζεται η μονή της Αγίας Τριάδας, η οποία χρονολογείται από το 17ο αιώνα και έχει χαρακτηριστεί ως ιστορικό διατηρητέο μνημείο, επειδή *"ανήκει στον χαρακτηριστικό για την περιοχή αρχιτεκτονικό τύπο του μονόκλιτου σταυρεπίστεγου με τρουλλοκαμάρα και φέρει στον ανατολικό τοίχο τοιχογραφίες καλής τέχνης σύγχρονες με το κτίσμα (17ος αιώνας) *. 

Είναι το χωριό καταγωγής του ηγέτη του ΚΚΕ, στη διάρκεια της Κατοχής, Γιώργη Σιάντου.
 
## Τοπική Κοινότητα Φυλακτής
Υπάγεται διοικητικά στο Δήμο Λίμνης Πλαστήρα, με 332 κατοίκους συνολικά. Σε αυτήν περιλαμβάνεται, εκτός της Φυλακτής που αποτελεί έδρα της, και ο οικισμός **Καλύβια Φυλακτής** ( 54 κάτοικοι ).

## Εξωτερικοί σύνδεσμοι
* http://fylakti.com/
* ΕΡΤ - Μένουμε Ελλάδα - Στη Φυλακτή Καρδίτσας

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Σμίξη Γρεβενών

Η **Σμίξη** είναι ορεινό χωριό του νομού Γρεβενών, προερχόμενο από τη «σμίξη» των οικισμών Πινακάδες και Μπίγκα, οι κάτοικοι των οποίων ήθελαν να γλιτώσουν από την ελονοσία. Είναι χτισμένη σε υψόμετρο 1.220 μέτρων  στην πλαγιά του όρους Βασιλίτσα, του συμπλέγματος Πίνδος και αποτελεί έναν από τους πιο ορεινούς οικισμούς της Ελλάδας.

Η Σμίξη αποτελεί έδρα κοινότητας  και ο πληθυσμός της σύμφωνα με την απογραφή του 2001 είναι 509 κάτοικοι. Λόγω της γειτνίασης της με το χιονοδρομικό κέντρο της Βασιλίτσας έχει μετατραπεί σε σημαντικό χειμερινό θέρετρο της περιοχής. Απέχει 38 χιλιόμετρα από τα Γρεβενά.

## Πληθυσμιακή εξέλιξη

### Πρόεδροι της Κοινότητας (μετά το 1982)

## Εξωτερικοί σύνδεσμοι
* Νομαρχιακή Αυτοδιοίκηση Γρεβενών - Σμίξη
* 

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Φιλιππαίοι Γρεβενών

Οι **Φιλιππαίοι** είναι ορεινό χωριό της περιφερειακής ενότητας Γρεβενών. Είναι χτισμένοι σε υψόμετρο 1.220 μέτρων στις πλαγιές του Σμόλικα και αποτελούν έναν από τους πιο ορεινούς οικισμούς της Ελλάδας. Το χωριό σύμφωνα με το σχέδιο Καλλικράτης μαζί την Αετιά και την Κουρούνα αποτελούν την τοπική κοινότητα Φιλιππαίων που ανήκει στην δημοτική ενότητα Φιλιππαίων της οποίας είναι έδρα. Σύμφωνα με την απογραφή 2011, ως κοινότητα έχει πληθυσμό 179 κατοίκους, ενώ ως οικισμός 145. Σύμφωνα με την απογραφή του 2001 ήταν 206 κάτοικοι, οι οποίοι ασχολούνται με την κτηνοτροφία και τον τουρισμό. Με το Πρόγραμμα Καλλικράτης εντάχθηκε στο Δήμο Γρεβενών.

## Ιστορικά στοιχεία
Περίπου τρία χιλιόμετρα δυτικά από το σημερινό χωριό έχουν διαπιστωθεί, από επιφανειακά αρχαιολογικά ευρήματα, λείψανα αρχαίου οικισμού, που ήταν χτισμένος σ' έναν ψηλό και οχυρό από τη φύση λόφο («Καστρί»), που υψώνεται στην αριστερή όχθη ενός παραπόταμου του Βενέτικου .

Η ονομασία του χωριού προέρχεται πιθανότατα από το Φίλιππο, βασιλιά της Μακεδονίας. Ο οικισμός βρισκόταν παλαιότερα κοντά σε δρόμο-παρακλάδι της Εγνατίας Οδού, αλλά λόγω των συχνών λεηλασιών οι κάτοικοι μετακινήθηκαν βορειότερα και πιο ορεινά.

Το χωριό ήταν τσιφλίκι του Τούρκου Ραγήτ Μπέη, αλλά το 1872 ορισμένοι κάτοικοι του χωριού αγόρασαν όλη την έκταση του χωριού. Κατά τη διάρκεια του 18ου αιώνα, ο πληθυσμός του χωριού αυξήθηκε, κυρίως από κατοίκους της Ηπείρου.

Πολιτισμικά συμπεριλαμβάνεται στα "Κουπατσιοχώρια" των Γρεβενών και στα βλάχικα η ονομασία του ήταν *Φιλκλί* ή *Φιρκλί*.

Μεταπολεμικά, ο πληθυσμός του χωριού άρχισε να μειώνεται, καθώς οι κάτοικοι μετακινούνταν στα Γρεβενά, στη Θεσσαλία και άλλες περιοχές.

### Πρόεδροι της Κοινότητας (μετά το 1982)

## Εξωτερικοί σύνδεσμοι
*Ιστορία του χωριού
*Κοινότητα Φιλιππαίων

## Παραπομπές


Κατηγορία:Δήμος Γρεβενών
Φιλιππαίοι
Αβδέλλα Γρεβενών

Η **Αβδέλλα** είναι χωριό και έδρα ομώνυμης τοπικής κοινότητας και δημοτικής ενότητας, του δήμου Γρεβενών, της περιφερειακής ενότητας (τέως νομού) Γρεβενών, στην περιφέρεια Δυτικής Μακεδονίας, σε υψόμετρο 1.297 μέτρα, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Γρεβενών, στο γεωγραφικό διαμέρισμα Μακεδονίας.

## Γεωγραφικά στοιχεία
Η Αβδέλλα είναι χωριό μεγάλου υψομέτρου στο δυτικό άκρο του νομού Γρεβενών. Βρίσκεται κοντά στα όρια με το νομό Ιωαννίνων και στις ανατολικές κλιτύς της Βόρειας Πίνδου, σε κατάφυτη περιοχή στα όρια του εθνικού δρυμού Βάλια Κάλντα. Απέχει 43 χλμ. περίπου ΝΔ. των Γρεβενών. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 43,295 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός εμφανίζεται το 1918 ως *Αβδέλα* και ορίζεται έδρα της ομώνυμης κοινότητας του νομού Κοζάνης. Το 1928 η ονομασία του διορθώθηκε σε *Αβδέλλα* και το 1964 υπήχθη στον νομό Γρεβενών. Με το ΦΕΚ 87Α - 07/06/2010 ο οικισμός αποσπάται από την κοινότητα Αβδέλλας και προσαρτάται στο δήμο Γρεβενών.

## Ιστορικά στοιχεία
Πριν το 1800, το χωριό βρισκόταν στη θέση «Φαντίνες», αλλά οι κάτοικοι, κυρίως μεγάλες οικογένειες Βλάχων κτηνοτρόφων, μετακινήθηκαν στη σημερινή θέση λόγω καλύτερου κλίματος. Μετά την υποταγή του χωριού στους Οθωμανούς, δόθηκε αυτονομία και άλλα προνόμια, τα οποία χάθηκαν κατά την εποχή του Αλή Πασά. Κατά την Ελληνική επανάσταση του 1821 οι Αβδελλιώτες ξεσηκώθηκαν και προσέφεραν στον αγώνα. Σημαντικότερος αγωνιστής του '21 ήταν ο Μάρτος Ράμμος, πρωτοπαλίκαρο του Οδυσσέα Ανδρούτσου. , καθώς επίσης και οι Μπρέσιος και Μπέζας.

Το 1867, στο χωριό ιδρύεται ρουμανικό σχολείο από τον Αποστόλη Μαργαρίτη.
Οι Αβδελλιώτες συμμετείχαν στο Μακεδονικό αγώνα με κυριότερους Μακεδονομάχους, τούς Ζήση Βέρρο και Ιωάννη Χατζηγιάννη.  Το 1905, ομάδα φιλορουμανικών οικογενειών υπέστη επίθεση στο δρόμο από Ελληνικά αποσπάσματα. Την ίδια χρονιά, Έλληνες αντάρτες έκαναν επιδρομή στο χωριό, σκότωσαν κάποιους από τους Ρουμανίζοντες αρχηγούς και έκαψαν σπίτια. Το χωριό κάηκε άλλη μια φορά, στις 14 Ιουλίου 1944, από τους Γερμανούς.

Η Αβδέλλα είναι η ιδιαίτερη πατρίδα των αδελφών Μανάκη, Μίλτου και Γιάννη, οι οποίοι ήταν οι πρώτοι Έλληνες κινηματογραφιστές και προτομές τους βρίσκονται στην κεντρική πλατεία του χωριού, του βλαχόφωνου Μακεδονομάχου Βέρρου Ζήση και του ξυλογλύπτη Δημήτρη Αγοράστη.
### Πρόεδροι της Κοινότητας (μετά το 1978)

## Προσωπικότητες
* Ζήσης Βέρρος, Μακεδονομάχος οπλαρχηγός.
* Αδελφοί Μανάκη (Ιωάννης και Μιλτιάδης), πρωτοπόροι κινηματογραφιστές.

## Αξιοθέατα
* Η εκκλησία του Αγίου Νικολάου στην ανατολική είσοδο του οικισμού.
* Οι προτομές των αδελφών Μανάκη

## Παραπομπές


## Πηγές
* Εγκυκλοπαίδεια *Πάπυρος Λαρούς Μπριτάνικα*, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)

## Εξωτερικοί σύνδεσμοι
* Ν.Α. Γρεβενών - Αβδέλλα
* Ιστορία του χωριού
* Συλλογή φωτογραφιών από το χωριό

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Ελατού Αιτωλοακαρνανίας

Η **Ελατού** είναι ορεινό χωριό του νομού Αιτωλοακαρνανίας. Είναι χτισμένη σε υψόμετρο 1.000 μέτρων στις πλαγιές της κορυφής Κερασοβούνι των νότιων απολήξεων των Βαρδουσίων. Αποτελεί την τοπική κοινότητα Ελατούς της Δημοτικής Ενότητας Αποδοτίας του δήμου Ναυπακτίας και σύμφωνα με την απογραφή του 2011, ο πληθυσμός της ανέρχεται σε 107 κατοίκους. Η Ελατού απέχει 49 χιλιόμετρα από την πόλη της Ναυπάκτου.

## Γενικά στοιχεία
Το χωριό αρχικά ονομαζόταν **Ελετσού**, ονομασία η οποία έχει σλαβικές ρίζες και σημαίνει «ευήλιος τόπος». Βρίσκεται στο μέσο της ανατολικής Ναυπακτίας, στους πρόποδες της οροσειράς της Ομάλιας και ειδικότερα της κορυφής Κερασοβούνι (1.694 μ.). Το χωριό είναι κτισμένο ανάμεσα σε δύο προεκτάσεις του όρους, ανατολικά προς τον Πύργο Γερακάρη και δυτικά προς τις Πετρομάνες. Συνορεύει ανατολικά με τα χωριά της Δωρίδας, Αλεποχώρι και Ζωριάνος, τα οποία διαχωρίζονται με το βουνό Αρέντα. Στα οθωμανικά κατάστιχα του 1454/55 αναφέρεται ως **Ιλατσί** (*İlaçi*), γεγονός που υποδηλώνει ότι η ύπαρξή του ανάγεται ήδη στη βυζαντινή εποχή. Στη θέση Παλαιοχώρι έχουν ανιχνευτεί υπολείμματα αρχαίων κτισμάτων άγνωστης προέλευσης, γεγονός που δείχνει ότι η περιοχή κατοικούνταν ήδη από παλαιότερους χρόνους, πιθανόν από την αρχαιότητα. Η ακριβής χρονολογία ίδρυσής του παραμένει άγνωστη· ωστόσο, εκτιμάται ότι υπήρχε ήδη από τα ύστερα χρόνια του Μεσαίωνα όπως προκύπτει από την αναφορά του στο οθωμανικό φορολογικό κατάστιχο ΜΜ10 (1454–1455). Ως κτήτορες του χωριού, προς το τέλος του 13ου αιώνα, αναφέρονται η οικογένεια Μαγκλάρα (Μαγκλαραίοι) από τη Θήβα, η οικογένεια Πάνου (Παναίοι) από τα Ιωάννινα, καθώς και οι οικογένειες Κωνσταντίνου (Κωνσταντιναίοι) και Γανωτή (Γανωταίοι), που μετοίκησαν από τα μέρη γύρω από το Παναχαϊκό όρος.

Τον Νοέμβριο του 1828, ο οικισμός, όπως και η υπόλοιπη ορεινή Ναυπακτία απελευθερώθηκε από την οθωμανική κυριαρχία και συμπεριλήφθηκε στο νεοσύστατο ελληνικό κράτος. Στο κέντρο του χωριού δεσπόζει η εκκλησία, αφιερωμένη στην Μεταμόρφωση του Σωτήρος που κτίστηκε το 1864 από Ηπειρώτες τεχνίτες ενώ την ίδια χρονολογία κτίστηκε και το σχολείο του οικισμού. Μετονομάστηκε το 1928 σε Ελατού και έλαβε το νέο της όνομα από το πυκνό δάσος με Ελάτη (έλατα) που περιβάλλει τον οικισμό.

Διοικητικά, υπαγόταν αρχικά στην επαρχία Ναυπακτίας. Το 1997 υπήχθη στον καποδιστριακό δήμο Αποδοτίας ενώ μετά τις μεταρρυθμίσεις του σχεδίου «Καλλικράτης» συμπεριλήφθηκε στη δημοτική ενότητα Αποδοτίας του δήμου Ναυπακτίας.

## Απογραφές πληθυσμού

## Παραπομπές


## Εξωτερικοί σύνδεσμοι
*Ελατού 
*Αναλυτικά στοιχεία του μόνιμου πληθυσμού της Αιτωλοακαρνανίας

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Αδουλαίος

Ο **αδουλαίος** ή αδουλάριος (αγγλ. adularia) είναι ορυκτό της ομάδας των αλκαλιούχων αστρίων, αποτελώντας παραλλαγή του ορθοκλάστου. Το όνομά του προέρχεται από τα όρη Άντουλα (Adula) της περιοχής του Τιτσίνο της Ελβετίας, όπου και πρωτοβρέθηκε.

Ανευρίσκεται σε γρανίτες και γρανιτικούς πηγματίτες,  σε βασαλτικές κοιλότητες (αμυγδάλες) καθώς και σε αντίστοιχα μεταμορφωσιγενή πετρώματα. Σχετίζεται με αλβίτη, μοσχοβίτη, κεροστίλβη και βήρυλλο. Λόγω της μεγάλης εξάπλωσης των πετρωμάτων που τον περιέχουν, απαντά σε πολλά σημεία της Γης. Είναι ορυκτό άφθονα ανευρισκόμενο, χωρίς, όμως, οικονομική σημασία.

## Πηγές
*Mindat.org
*Galleries.com

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244

Κατηγορία:Ορυκτά του αργιλίου
Κατηγορία:Ορυκτά του πυριτίου
Κατηγορία:Ορυκτά του καλίου
Στεφάνι Τρικάλων

Το **Στεφάνι** είναι ορεινό χωριό του νομού Τρικάλων. Είναι χτισμένο σε υψόμετρο 1.352 μέτρων στις πλαγιές της νότιας Πίνδου και αποτελεί τον ορεινότερο οικισμό της Θεσσαλίας και έναν από τους πιο ορεινούς οικισμούς της Ελλάδας. Η παλιά βλάχικη ονομασία του χωριού ήταν **Σκληνιάσα**, μέχρι το 1930.

Απέχει 75 χιλιόμετρα από τα Τρίκαλα και 25 χιλιόμετρα από το Μέτσοβο. Το χωριό κατοικούνταν κυρίως τους θερινούς μήνες, καθώς το χειμώνα οι κάτοικοι, κυρίως κτηνοτρόφοι, μετακινούνταν στα Φάρσαλα, στα Τρίκαλα, στην Λάρισα, στην Καρδίτσα και σε διάφορες άλλες πόλεις της Ελλάδας.

Τα περισσότερα παλαιά κτίρια έχουν καταρρεύσει. Έχει απομείνει η βασιλική της Αγίας Παρασκευής, που χτίστηκε το 1770. Η περιοχή ωστόσο, έχοντας πλούσιο φυσικό περιβάλλον, έχει ενταχθεί στον κατάλογο Natura 2000.

## Παραπομπές


## Εξωτερικοί σύνδεσμοι
* Ιστορία του χωριού
* Στεφάνι Ασπροποτάμου

Κατηγορία:Χωριά της περιφερειακής ενότητας Τρικάλων
Κατηγορία:Κοινότητα Ασπροποτάμου Τρικάλων
Κατηγορία:Δήμος Μετεώρων
Κύπελλο Ελλάδος υδατοσφαίρισης ανδρών 2002

Τη σεζόν **2001-2002** η τελική φάση του Κυπέλλου Ελλάδος υδατοσφαίρισης ανδρών διεξήχθη στο Βόλο στις 30 και 31 Μαρτίου 2002. Στη διοργάνωση αυτή δεν διεξήχθη μικρός τελικός για την 3η θέση. Κυπελλούχος αναδείχθηκε ο Ολυμπιακός.

## Αποτελέσματα

### Β' Φάση

* '''Α.Ν.Ο. Γλυφάδας''' – Ιωνικός Νικαίας: -
* '''Ολυμπιακός''' – Π.Α.Ο.Κ.: 12 - 6
* **[[Ναυτικός Όμιλος Χίου|Ν.Ο. Χίου]]** – Κέρκυρα: 15 - 6
* Ηρακλής – **[[Ν.Ο. Πατρών]]**: 6 - 15
* Πανιώνιος – '''Εθνικός''': 6 - 15
* **[[Ναυτικός Όμιλος Χανίων|Ν.Ο. Χανίων]]** – Νηρέας Χαλανδρίου: 12 - 5
* Παλαιό Φάληρο – '''Παναθηναϊκός''': 6 - 9
* Ηλυσιακός – **[[Ν.Ο. Βουλιαγμένης]]**: 1 - 16

#### Προημιτελικοί
**<u>1ος αγώνας</u>**

* **[[Ν.Ο. Βουλιαγμένης]]** – Ν.Ο. Χανίων: 10 - 3
* '''Παναθηναϊκός''' – Ν.Ο. Πατρών: 12 - 6
* Ν.Ο. Χίου – Εθνικός: 8 - 8
* Ολυμπιακός – Α.Ν.Ο. Γλυφάδας: 13 - 7

**<u>2ος αγώνας</u>**

* Ν.Ο. Χανίων – **[[Ν.Ο. Βουλιαγμένης]]**: 9 - 12
* Ν.Ο. Πατρών – '''Παναθηναϊκός''': 8 - 10
* '''Εθνικός''' – Ν.Ο. Χίου: 10 - 7
* Α.Ν.Ο. Γλυφάδας – '''Ολυμπιακός''': 6 - 16

#### Ημιτελικοί
* '''Ολυμπιακός''' – Εθνικός: 11 - 8
* **[[Ν.Ο. Βουλιαγμένης]]** – Παναθηναϊκός: 10 - 8

#### ΤΕΛΙΚΟΣ

* '''Ολυμπιακός''' – Ν.Ο. Βουλιαγμένης: 10 - 9 (παρ., κανονικός αγώνας 8 - 8)

**ΟΛΥΜΠΙΑΚΟΣ (Ζόλταν Κάσας)**: Βολτυράκης, Βλοντάκης, Καλακόνας 1, Χατζηθεοδώρου 3, Τρμπόγεβιτς, Ψύχος 4, Χατζής, Πλατανίτης 2, Κραβαρίτης Δ., Θωμάκος, Λάππας, Δεληγιάννης, Μαρούλης

**ΒΟΥΛΙΑΓΜΕΝΗ (Βαγγέλης Ρούπακας)**: Ρέππας, Αφρουδάκης Γ. 2, Μάζης 2, Κουτσογιάννης, Μαυρωτάς, Αφρουδάκης Ζ., Αρόγιο 2, Καφετζόπουλος, Πρωτονοτάριος, Αυγουστιανάκης, Μιτελούδης 1, Αφρουδάκης Χρ. 2, Χατζηδάκης

## Κατάταξη

# **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]] **: **Κυπελλούχος Ελλάδος 2002**
# 24px Ν.Ο. Βουλιαγμένης
# 24px Παναθηναϊκός και 24px Εθνικός

## Πηγές
 
* http://www.express.gr/news/sports/155383oz_20090410155383.php3

## Παραπομπές


2002
Κατηγορία:Υδατοσφαίριση το 2002
Μαυρέλι Τρικάλων

Το **Μαυρέλι** είναι ορεινό χωριό του νομού Τρικάλων.

## Πληροφορίες
Είναι χτισμένο σε υψόμετρο 1.114 μέτρων στις πλαγιές των Αντιχασίων και αποτελεί έναν από τους πιο ορεινούς οικισμούς του νομού Τρικάλων. Ανήκει στον Δήμο Μετεώρων, ενώ παλαιότερα υπαγόταν στον δήμο Τυμφαίων. Ο πληθυσμός του σύμφωνα με την απογραφή του 2021 ήταν 117 κάτοικοι. Απέχει περίπου 50 χιλιόμετρα από τα Τρίκαλα.

## Αξιοθέατα
Στη Θέση Σταθμός Λόχου Ευζώνων όπου υπάρχει και σήμερα το ομώνυμο κτίσμα ήταν τα σύνορα του Ελληνικού κράτους από το 1881 μέχρι τους βαλκανικούς πολέμους.

Διατηρητέο μνημείο στο χωριό αποτελεί η εκκλησία της Κοιμήσεως Θεοτόκου, που χτίστηκε το 1640.

Στο χωριό υπηρέτησε ο Γεώργιος Κονδύλης, υπολοχαγός του Σώματος Ευζώνων, κατά τους Βαλκανικούς Πολέμους.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Εξωτερικοί σύνδεσμοι
*Αρχειακό υλικό Μαυρελιτών - www.tymfaios.gr
*Σύλλογος Μαυρελιωτών
*Δήμος Τυμφαίων - Μαυρέλι

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Περτούλι Τρικάλων

Το **Περτούλι** είναι ορεινό χωριό των Τρικάλων στον Δήμο της Πύλης. Είναι χτισμένο σε υψόμετρο 1.150 μέτρων στις πλαγιές του Κόζιακα. Το Περτούλι υπάγεται διοικητικά στο δήμο της Πύλης. Ο πραγματικός πληθυσμός του, σύμφωνα με την απογραφή του 2011, είναι 73 κάτοικοι. Πολλά από τα σπίτια του χωριού είναι πέτρινα. Πολύ κοντά στον οικισμό λειτουργεί το χιονοδρομικό κέντρο του Περτουλίου, το οποίο έχει αναδείξει την περιοχή σε τουριστικό προορισμό. 
Γύρω από το Περτούλι βρίσκεται το ομώνυμο δάσος με έκταση 33.000 περίπου στρεμμάτων, διαχειριζόμενο από το ΑΠΘ.

Στο Περτούλι υπάρχουν δύο εκκλησίες, η Μεταμόρφωση του Σωτήρα και της Παναγίας οι οποίες γιορτάζουν στις 6 Αυγούστου και 15 Αυγούστου.

## Διοικητικές μεταβολές
* Το 1883, ο οικισμός Περτούλι  με  πληθυσμό 307 κατοίκους, προσαρτάται στο δήμο Αιθίκων, με έδρα τον οικισμό Τύρνα τη σημερινή Ελάτη.
* Το 1912, ο οικισμός Περτούλι λόγω του ότι έχει δική του κοινοτική περιουσία και ετήσιο εισόδημα άνω των 2.000 δραχμών, αποσπάται από το δήμο Αιθίκων και ορίζεται έδρα της της νεοσυσταθείσας ομώνυμης κοινότητας.
*Το 1997, με την εφαρμογή του ''προγράμματος Καποδίστρια''*ς* (νόμος 2539/97), ο οικισμός προσαρτάται στο δήμο Αιθήκων.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από τον καταργηθέντα δήμο Αιθήκων και προσαρτάται στο δήμο Πύλης.

Σήμερα, μετά τη τελευταία μεταβολή του 2010 (*πρόγραμμα Καλλικράτης*), το Περτούλι, υπάγεται στη δημοτική ενότητα Αιθήκων του δήμου Πύλης της περιφερειακής ενότητας Τρικάλων.

## Πληθυσμιακή εξέλιξη

## Πηγές
* Ψημένος, Στέφανος. *Ανεξερεύνητη Θεσσαλία και Βόρεια Στερεά*, Road, 2003. ISBN 9608481007.

## Παραπομπές


## Εξωτερικοί σύνδεσμοι

* Το Περτούλι στον ιστότοπο του Δήμου Αιθήκων.
* Περτούλι Χωριό Κάμερα - Pertouli Village Camera

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Νεοχώρι Φθιώτιδας

Η ονομασία μπορεί να αναφέρεται σε έναν από τους παρακάτω οικισμούς του πρώην νομού Φθιώτιδας:

*Νεοχώρι Αγίου Κωνσταντίνου Φθιώτιδας, χωριό του νομού Φθιώτιδας στο Δήμο Μώλου-Αγίου Κωνσταντίνου
*Νεοχώρι Δομοκού Φθιώτιδας, χωριό του νομού Φθιώτιδας στο Δήμο Δομοκού
*Νεοχώρι Πουγκακίων Φθιώτιδας, χωριό του νομού Φθιώτιδας στο Δήμο Μακρακώμης
*Νεοχώρι Τυμφρηστού Φθιώτιδας, χωριό του νομού Φθιώτιδας στο Δήμο Μακρακώμης
*Νεοχώρι Υπάτης Φθιώτιδας, χωριό του νομού Φθιώτιδας στο Δήμο Λαμιέων

Κατηγορία:Αποσαφηνίσεις ελληνικών τοπωνυμίων
Πρωτάθλημα καλαθοσφαίρισης Α2 εθνικής κατηγορίας ανδρών 2002-2003

**Α2 Ανδρών 2002-2003** 

Η πρώτη φάση της διοργάνωσης διήρκεσε από τις 26 Οκτωβρίου 2002 έως τις 1 Φεβρουαρίου 2003. Η δεύτερη φάση ξεκίνησε στις 8 Φεβρουαρίου και ολοκληρώθηκε στις 17 Μαΐου 2003. Πρωταθλήτρια της κατηγορίας αναδείχτηκε η ομάδα του Απόλλωνα Πατρών για δεύτερη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2002-03 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2002-03 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2002 2003
Πρωταθλημα Ελλαδος Α2 Ανδρων 2002 2003
Συγκρέλλος Ευρυτανίας

Ο **Συγκρέλλος** είναι ορεινό χωριό του νομού Ευρυτανίας. Είναι χτισμένο μέσα σε πυκνό ελατοδάσος σε υψόμετρο 1.230 μέτρων και αποτελεί έναν από τους πιο ορεινούς οικισμούς του νομού Ευρυτανίας. Βρίσκεται στο νοτιοανατολικό τμήμα του νομού. Συνορεύει ανατολικά και νοτιοανατολικά με το Κρίκελλο, νότια και νοτιοδυτικά με την Ανιάδα, Δυτικά με το Μουζίλο και βόρεια με τη Μυρίκη. Υπάγεται διοικητικά στον καλλικρατικό Δήμο Καρπενησίου (τέως καποδιστριακός Δήμος Ποταμιάς) και ο πληθυσμός του σύμφωνα, με την απογραφή του 2011, ανέρχεται σε 50 κατοίκους (μόνιμοι 2) . Απέχει 31 χλμ. από το Καρπενήσι.

## Βιβλιογραφία
*Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


## Εξωτερικοί σύνδεσμοι

*GTP - Greek Travel Pages

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Ποταμιάς Ευρυτανίας
Άγιος Νικόλαος Ευρυτανίας

Ο **Άγιος Νικόλαος**, γνωστός και ως *Λάσπη* ως το 1951, είναι ορεινό χωριό του νομού Ευρυτανίας. Βρίσκεται κτισμένος μέσα σε πυκνό ελατοδάσος και σε υψόμετρο 1.020 μέτρων στις πλαγιές του Τυμφρηστού. Χαρακτηριστικό του οικισμού είναι ότι δέχεται μεγάλη ποσότητα χιονιού κατά τους χειμερινούς μήνες. Ο Άγιος Νικόλαος ανήκει στον Δήμο Καρπενησίου και απέχει 10 χλμ από το Καρπενήσι. Ο πληθυσμός του, σύμφωνα με την απογραφή του 2011 ανέρχεται σε 264 κατοίκους.

## Τοπική Κοινότητα Αγίου Νικολάου
Στην Τοπική Κοινότητα, εκτός του ομώνυμου χωριού, περιλαμβάνεται ο οικισμός Λεύκα, με 23 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 15,762 χμ² (2011).  Ο συνολικός πληθυσμός της *Τοπικής Κοινότητας Αγίου Νικολάου* ανέρχεται σε 287 κατοίκους.

## Πληθυσμός

(σε παρένθεση ο πληθυσμός της τοπικής κοινότητας) 

## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Μηλέα Ευρυτανίας

Η **Μηλιά** ή **Μηλέα** είναι ορεινός οικισμός του Νομού Ευρυτανίας. Είναι κτισμένη σε απότομη πλαγιά της Χελιδώνας και σε υψόμετρο 1.060 μέτρων. Υπάγεται διοικητικά στην Κοινότητα Σελλών του Δήμου Καρπενησίου και ο πληθυσμός της, σύμφωνα με την απογραφή του 2011, ανέρχεται σε 33 μόνιμους κατοίκους.

## Πληθυσμιακή εξέλιξη

## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


## Εξωτερικοί σύνδεσμοι
* GTP - Greek Travel Pages

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Ανατολή Φθιώτιδας

Η **Ανατολή** είναι ορεινό χωριό του νομού Φθιώτιδας. Είναι χτισμένη σε υψόμετρο 1.200 μέτρων στις βόρειες πλαγιές των Βαρδουσίων και αποτελεί έναν από τους πιο ορεινούς οικισμούς του νομού. Μέχρι το 1927 έφερε την ονομασία *Πέρα Χομέριανη* (ή *Χωμήριανη* ή *Χομήριανη*).

## Ονομασία
Σχετικά με την αρχική ονομασία του οικισμού υπάρχουν δύο εκδοχές: κατά την πρώτη προήλθε από τον Οθωμανό τσιφλικά Χουμίρ που είχε στην κυριότητά του την περιοχή ενώ σύμφωνα με άλλη θεωρία, η ονομασία *Χωμήριανη* προέρχεται από το Χώμερι Ναυπακτίας, κάτοικοι του οποίου εγκαταστάθηκαν στο χωριό.

## Ιστορία
Κατά την Τουρκοκρατία η Πέρα Χομέριανη αποτέλεσε οθωμανικό τσιφλίκι ενώ η απογραφή του 1834-1836 βρήκε στο χωριό 28 οικογένειες και 113 κατοίκους. Το 1835 υπήχθη μετά από βασιλικό διάταγμα στον δήμο Καλλιέων, ενώ το 1841 περιήλθε στο δήμο Υπάτης. Το 1912 αποτέλεσε έδρα της ομώνυμης κοινότητας της επαρχίας Φθιώτιδος ενώ το 1946, με τη διάσπαση του νομού Φθιώτιδος και Φωκίδος περιήλθε στο νομό Φθιώτιδας. Κατά τη δεκαετία του 1940, η Ανατολή δοκιμάστηκε σκληρά καθώς καταστράφηκε δύο φορές (πρώτα κατά την Κατοχή και αργότερα στον Εμφύλιο) με αποτέλεσμα οι κάτοικοι να την εγκαταλείψουν για κάποια χρόνια (χαρακτηριστικά, στην απογραφή του 1951 δεν βρέθηκαν μόνιμοι κάτοικοι στην Ανατολή). Το 1997 στα πλαίσια της διοικητικής μεταρρύθμισης του σχεδίου Καποδίστρια, η κοινότητα καταργήθηκε και προσαρτήθηκε στο δήμο Σπερχιάδας. Από το 2011 υπάγεται στον καλλικρατικό δήμο Μακρακώμης.

Στην Ανατολή γεννήθηκε ο Έλληνας ορειβάτης και συγγραφέας Κώστας Τσιβελέκας.

## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης
Άνω Λουσοί Αχαΐας

Οι **Άνω Λουσοί** είναι ορεινό χωριό του Νομού Αχαΐας. Είναι χτισμένοι σε υψόμετρο 1.140 μέτρων στις πλαγιές των Αροανίων και αποτελούν έναν από τους πιο ορεινούς οικισμούς της Αχαΐας. Οι Άνω Λουσοί ανήκουν στον Δήμο Καλαβρύτων και ο πληθυσμός τους σύμφωνα με την απογραφή του 2011 είναι 111 κάτοικοι. Πολύ κοντά στον οικισμό βρίσκονται τα Σπήλαια Λιμνών, που είναι από τα πιο επισκέψιμα σπήλαια στην Ελλάδα.
## Τοπική Κοινότητα
Στην «Καλλικρατική» Τοπική Κοινότητα Άνω Λουσών συμπεριλαμβάνεται, βάσει της απογραφής του 2011, και ο οικισμός των Βαλβουσίων. Η κοινότητα είναι χαρακτηρισμένη ως αγροτικός ορεινός οικισμός, με έκταση 31,218 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)
## Ιστορία
Το χωριό μέχρι το 1928 ονομαζόταν **Σουδενά Θεοτόκου**, οπότε και μετονομάστηκε σε Άνω Λουσοί. Η παλιά ονομασία «Σουδενά Θεοτόκου» προέρχεται από τον ενοριακό ναό του χωριού για να γίνεται διάκριση από τους Κάτω Λουσούς που παλιά ονομάζονταν «Σουδενά Αγίου Βασιλείου» από τον ομώνυμο εκεί ενοριακό ναό.

Από το 1830 έως το 1920, εκτός από τον οικισμό των Άνω Λουσών, απογραφόταν ως ανεξάρτητος οικισμός, ανήκων στην Κοινότητα Άνω Λουσών, και ο οικισμός Χαρακτινού ο οποίος δεν υπάρχει πια.

## Πρόσωπα
* Ασημάκης Σκαλτσάς

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)

## Περαιτέρω ανάγνωση
* 
* Κώστας Παπαγιαννόπουλος-Ελένη Σιμώνη (επιμέλεια), *Οι ρίζες των Σουδενιωτών. Τοπική Ιστορία και Αρχαιολογία των μετακινήσεων*, έκδοση: Σύλλογος Σουδενιωτών Πατρών και Περιχώρων, Λουσικά Αχαΐας 2017. ISBN 978-618-83349-0-8.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Λουσών Αχαΐας, eetaa.gr. Ανακτήθηκε στις 27/03/2016.
* Ε.Ε.Τ.Α.Α. - Διοικητικές μεταβολές Κοινότητας Άνω Λουσών Αχαΐας, eetaa.gr. Ανακτήθηκε στις 27/03/2016.
* Άνω και Κάτω Λουσοί, iator.gr
* Τουριστικός οδηγός Αχαΐας - Σπήλαιο Λιμνών - Λουσοί, nea.gr

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Πρωτάθλημα καλαθοσφαίρισης Α2 εθνικής κατηγορίας ανδρών 2003-2004

**Α2 Ανδρών 2003-2004** 

Η πρώτη φάση της διοργάνωσης διήρκεσε από τις 4 Οκτωβρίου 2003 έως τις 3 Ιανουαρίου 2004. Η δεύτερη φάση ξεκίνησε στις 10 Ιανουαρίου και ολοκληρώθηκε στις 17 Απριλίου 2004. Πρωταθλήτρια της κατηγορίας αναδείχτηκε η ομάδα του Πανελληνίου για δεύτερη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2003-04 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2003-04 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2003 2004
Πρωταθλημα Ελλαδος Α2 Ανδρων 2003 2004
Λευκάς-Βαλανέαι

Η πόλη αναφέρεται πρώτα με το όνομα **Βαλανέαι** και βρισκόταν 55 χλμ. νοτίως της Λαοδικείας και 35 χλμ. βορείως της Ανταράδου (σημερινή Ταρτούς). 

Σύμφωνα με τον Στράβωνα (XVI, 753) η πόλη ήταν αποικία του Αρουάντ κατά την εποχή των Φοινίκων και ανήκε στην Φοινίκη. Και τα δύο όμως ονόματα της πόλεως είναι ελληνικά. Από την αναφορά του Στεφάνου του Βυζαντίου (*Βαλανέαι πόλις Φοινίκης, η νυν Λευκάς*), συμπεραίνεται ότι το δεύτερο όνομα πρέπει να δόθηκε στην ελληνιστική περίοδο, όπου θα προσήλθαν άποικοι από την νήσο Λευκάδα. Τότε ανήκε όχι πια στην Φοινίκη, αλλά στην επαρχία *Πιερία* της βορείου Συρίας.  

Από το 64 π.Χ. ενσωματώθηκε στην ρωμαϊκή επαρχία της Συρίας. Στην ρωμαϊκή περίοδο η πόλη είχε τρεις ονομασίες: **Balanea-Claudia Leucas**.  

Ο πρώτος γνωστός επίσκοπος της συριακής Λευκάδος έλαβε μέρος στην Α΄ Οικουμενική Σύνοδο της Νικαίας το 325 μ.Χ.  Σώζεται από την πόλη ορειχάλκινο νόμισμα του αυτοκράτορα Τιβερίου (περ. 22/3 μ.Χ.) που στην μια όψη φέρει την κεφαλή του αυτοκράτορα και στην άλλη έναν θεό πάνω σε τέθριππο. 

Στα ερείπια της πόλης βρίσκεται η σημερινή Μπανιγιάς της βορείου Συρίας.  

## Παραπομπές


## Πηγές
*Johann Gustav Droysen: *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
*Εγκυκλοπαίδεια Ελευθερουδάκη.

## Εξωτερικοί σύνδεσμοι
*www.ancients.info

Κατηγορία:Αρχαίες πόλεις της Συρίας
Όπερα (αποσαφήνιση)

Το λήμμα **Όπερα** μπορεί να αναφέρεται στα εξής:

* Όπερα, μουσικό θεατρικό είδος.
* Opera (φυλλομετρητής) που αναπτύσσεται από την εταιρία Opera Software μετά το 1994-5.
Καμάρια Ευρυτανίας

Τα **Καμάρια** είναι μικρός κτηνοτροφικός οικισμός της Ευρυτανίας χτισμένος στις πλαγιές των Αγράφων σε υψόμετρο 1480μ. Είναι ο πιο ορεινός κτηνοτροφικός οικισμός της Ευρυτανίας και ένας από τους πιο ορεινούς της Ελλάδας. Βρίσκεται ανατολικότερα του οικισμού των Αγράφων, ανάμεσα στις Αγραφιώτικες κορυφές Καρνόπι, Σβόνι και Μορφοράχη. Τα τελευταία χρόνια κατοικείται μόνο τους καλοκαιρινούς μήνες από Σαρακατσάνους κτηνοτρόφους που τον υπόλοιπο χρόνο διαμένουν στην Φθιώτιδα ή τη Θεσσαλία.  Στην απογραφή του 2011 απογράφηκαν στον οικισμό 8 κάτοικοι. 

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Πρωτάθλημα καλαθοσφαίρισης Α2 εθνικής κατηγορίας ανδρών 2004-2005

**Α2 Ανδρών 2004-2005** 

Η πρώτη φάση της διοργάνωσης διήρκεσε από τις 16 Οκτωβρίου 2004 έως τις 22 Ιανουαρίου 2005. Η δεύτερη φάση ξεκίνησε στις 29 Ιανουαρίου και ολοκληρώθηκε στις 7 Μαΐου 2005. Πρωταθλήτρια της κατηγορίας αναδείχτηκε η ομάδα του Κολοσσού Ρόδου για πρώτη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2004-05 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2004-05 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2004 2005
Πρωταθλημα Ελλαδος Α2 Ανδρων 2004 2005
Πρωτάθλημα καλαθοσφαίρισης Α2 εθνικής κατηγορίας ανδρών 2006-2007

**Α2 Ανδρών 2006-2007** 

Η πρώτη φάση της διοργάνωσης διήρκεσε από τις 30 Σεπτεμβρίου 2006 έως τις 20 Ιανουαρίου 2007. Η δεύτερη φάση ξεκίνησε στις 26 Ιανουαρίου και ολοκληρώθηκε στις 19 Μαΐου 2007. Πρωταθλήτρια της κατηγορίας αναδείχτηκε η ομάδα του Σπόρτιγκ για τρίτη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2006-07 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2006-07 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2006 2007
Πρωταθλημα Ελλαδος Α2 Ανδρων 2006 2007
Βραγγιανά Ευρυτανίας

Τα **Βραγγιανά** είναι ορεινό χωριό του νομού Ευρυτανίας. Είναι χτισμένα σε υψόμετρο 1.060 μέτρων στις πλαγιές των Αγράφων. Ονομάζονται και **Μεγάλα Βραγγιανά**, σε αντίθεση με τα Μικρά Βραγκιανά στην Καρδίτσα. Υπάγονται διοικητικά στον καλλικρατικό Δήμο Αγράφων και ο πληθυσμός τους, σύμφωνα με την Απογραφή του 2011, ανέρχεται σε 42 κατοίκους, οι οποίοι ασχολούνται κυρίως με την κτηνοτροφία. Απέχουν 77 χιλιόμετρα από το Καρπενήσι, 15 χιλιόμετρα από τα Άγραφα και 53 χιλιόμετρα από την Καρδίτσα.

## Ιστορικά στοιχεία
Η παλαιότερη ονομασία του χωριού ήταν Βρανιανά, η οποία αναγράφεται σε κώδικα των Μετεώρων του 13ου - 14ου αιώνα. Η ονομασία αυτή προήλθε από την μεγάλη Βυζαντινή οικογένεια των Βρανάδων που διατηρούσαν θερινές βοσκές και κατοικίες στην περιοχή. Οικογένειες Βρανά αναφέρονται στα 1454 σε φορολογική απογραφή των Τούρκων ως κάτοικοι Βραγγιανών. Η εξέλιξη της ονομασίας σε Βραγγιανά παρατηρείται τον 20ό αιώνα.

Η κοινότητα των Βραγγιανών παρουσίασε οικονομική και δημογραφική ανάπτυξη κατά την τουρκοκρατία και ιδιαίτερα τον 17ο και 18ο αιώνα.

Αποτέλεσμα της ανάπτυξης υπήρξε και η ίδρυση από τον Ευγένιο τον Αιτωλό το 1661 Σχολής για ανώτερη μόρφωση (που αργότερα έλαβε την ονομασία *Ελληνομουσείον Αγράφων*). Συνεχιστής του υπήρξε ο μαθητής του *Αναστάσιος ο Γόρδιος* από το 1682 μέχρι 1728. Κατόπιν τη διεύθυνση της Σχολής ανέλαβε ο *Θεοφάνης*, μαθητής του *Γορδίου*, μέχρι στα 1750 περίπου. Η Σχολή πιστεύεται ότι υπέστη καταστροφή κατά την επανάσταση του 1770. Αξιοσημείωτο είναι το γεγονός ότι ο *Αναστάσιος Γόρδιος* συγκρότησε στη Σχολή βιβλιοθήκη με 4.000 τόμους βιβλίων, χειρόγραφα και έντυπα. Μετά την καταστροφή της Σχολής η βιβλιοθήκη διασκορπίστηκε.

Το 1806 το χωριό κάηκε από τους Τούρκους, γιατί οι κάτοικοι αρνούνταν να καταδώσουν τον αρματολό Κατσαντώνη.

## Δημογραφικά στοιχεία
Η διακύμανση του πληθυσμού του χωριού είναι η εξής:

## Παραπομπές


## Βιβλιογραφία

* Χριστόφορος Δ. Αλεξάκης, *Τα Γράμματα στην Περιοχή Αγράφων κατά την Τουρκοκρατία*, Αθήνα 2001.
* Χριστόφορος Δ. Αλεξάκης, *Βραγγιανά Αγράφων και Ελληνομουσείο Αγράφων*, Αθήνα 1991.
* Τάκης Ντάσιος, *Στ' Άγραφα*, Εκδόσεις Μίλητος, Αθήνα 1999. ISBN 960-8460-13-1.
* Συλλογικό έργο, *Νομός Ευρυτανίας*, τόμος 13, σειρά ΕΛΛΑΔΑ, Εκδόσεις Δομή, Αθήνα 2006.

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Επινιανά Ευρυτανίας

Τα **Επινιανά** (ή *Πιγκιανά* στην τοπική διάλεκτο) ή Επαινιανά (από το έπαινος, το παλιό όνομα) είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.****

## Γεωγραφία - Ιστορία
μικρογραφία|Το μοναστήρι της Παναγίας της Στάνας
Είναι χτισμένα σε υψόμετρο 1.050 μέτρων στις πλαγιές της Φτέρης της οροσειράς των Αγράφων. Τα Επινιανά ανήκουν στον καλλικρατικό  δήμο Αγράφων και απέχουν 71 χλμ. από το Καρπενήσι. Στα Επινιανά ανήκουν και τρεις μικρότεροι οικισμοί: Φτέρη ή Πτέρη (υψόμετρο 950), Ανηφόρα (παλιά ονομασία *Τσίρτια*, υψόμετρο 840) και Ασπρόρεμα (υψόμετρο 1070 μ.).

Απέναντι και ανατολικά από το χωριό, βρίσκεται το μοναστήρι της Παναγίας της Στάνας (Ιερά Μονή Γενεσίου της Θεοτόκου), η οποία τιμάται από τους κατοίκους των Αγράφων στις 8 Σεπτεμβρίου. Από το 1991 έχει χαρακτηριστεί ως ιστορικό διατηρητέο μνημείο *«ως δείγμα της αρχιτεκτονικής και ζωγραφικής τέχνης στην περιοχή αυτή κατά τα τέλη του 18ου αιώνος και αρχές 19ου αι.».*

## Πληθυσμός
Κατά την Απογραφή του 2011 το χωριό είχε 151 κατοίκους. Η διακύμανση του πληθυσμού του χωριού είναι η εξής:

## Διατελέσαντες πρόεδροι
### Κοινότητας Επινιανών
...
* 1983-1990 Λάμπρος Αποστόλου 
* 1991-1994 Θεόδωρος Αβράμπος
* 1995-1998 Ηλίας Ταλαντζής

### Τοπικής Κοινότητας (από το 2019 Κοινότητας) Επινιανών
...
* 2014-2018 Λευτέρης Αβράμπος (1942-2018) Σκοτώθηκε στις 25 Ιανουαρίου 2018 έπειτα από πτώση από σκάλα στο Παναιτώλιο Αιτωλοακαρνανίας, ενώ ήταν εν ενεργεία πρόεδρος της Τοπικής Κοινότητας Επινιανών.
* 2018- Κωνσταντίνος Γαντζούδης 

## Παραπομπές


## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή 
* Τάκης Ντάσιος, 1999, *Στ' Άγραφα*, Αθήνα, Εκδόσεις Μίλητος, ISBN 960-8460-13-1
* Μ. Σταματελάτος - Γεωγραφικό Λεξικό της Ελλάδος, ΄Εκδοση εφημερίδας το "Βήμα" 2006, Τόμος 2, σελ.62

## Εξωτερικοί σύνδεσμοι

* Τα Επινιανά στην επίσημη ιστοσελίδα του Δήμου Αγράφων
* Επαινιανών Λόγος - Τοπική ηλεκτρονική εφημερίδα
* Επινιανά. Φωτογραφικό οδοιπορικό
* Η εφημερίδα "Επαινιανών λόγος" - Χειμώνας 2014

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Πρωτάθλημα καλαθοσφαίρισης Α2 εθνικής κατηγορίας ανδρών 2007-2008

**Α2 Ανδρών 2007-2008** 

Ο πρώτος γύρος της διοργάνωσης διήρκεσε από τις 29 Σεπτεμβρίου 2007 έως τις 12 Ιανουαρίου 2008. Ο δεύτερος γύρος ξεκίνησε στις 19 Ιανουαρίου και ολοκληρώθηκε στις 17 Μαΐου 2008. Πρωταθλήτρια της κατηγορίας αναδείχτηκε η ομάδα των Τρικάλων για πρώτη φορά στην ιστορία της.


20px|Α2 **Βαθμολογία** 20px|Α2





1 Το Πανόραμα δεν κατάφερε να δηλώσει συμμετοχή στο πρωτάθλημα της Α1 2008-09, επιδιώκοντας συγχώνευση με κάποια άλλη ομάδα. Τον Αύγουστο του 2008 ανακοινώθηκε η συγχώνευση - απορρόφηση από την Καβάλα (ομάδα Γ' εθνικής το 2007-08), η οποία και κατέλαβε τη θέση του στο πρωτάθλημα.
2 Ο Ιωνικός Λαμίας αποσύρθηκε από τη διοργάνωση της επόμενης χρονιάς (2008-09) εκφράζοντας με αυτό τον τρόπο τη δυσαρέσκειά του για την αποδοχή της Ελληνικής Ομοσπονδίας Καλαθοσφαίρισης του αιτήματος συγχώνευσης Πανοράματος – Καβάλας κι ενώ είχε νωρίτερα ο ίδιος διεκδικήσει τη θέση του Πανοράματος, όπως και η Δάφνη που είχε τερματίσει στην 3η θέση. Τη θέση του κατέλαβε ο Κεραυνός Αιγίου.
## Εξωτερικοί σύνδεσμοι
*Βαθμολογία Α2 Ανδρών 2007-08 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2007-08 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2007 2008
Πρωταθλημα Ελλαδος Α2 Ανδρων 2007 2008
Νέα Κοτύλη Καστοριάς

Η **Νέα Κοτύλη** είναι ορεινός οικισμός του νομού Καστοριάς. Είναι χτισμένη σε υψόμετρο 1450 μέτρων και βρίσκεται στο δυτικό τμήμα του νομού, στα Ανατολικά της κορυφής Πύργος (η υψηλότερη του όρους Βόιου), ΝΔ της πόλης της Καστοριάς. Ο οικισμός δημιουργήθηκε στις αρχές της δεκαετίας του 1950 από κατοίκους της Κοτύλης που εγκατέλειψαν το χωριό τους που είχε υποστεί σημαντικές καταστροφές κατά την διάρκεια του Β΄ Παγκοσμίου πολέμου και του Ελληνικού Εμφυλίου στις οποίες προστέθηκαν και κατολισθήσεις. Αναγνωρίστηκε επίσημα ως οικισμός το 1951.

Πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Πρωτάθλημα καλαθοσφαίρισης Α1 εθνικής κατηγορίας ανδρών 2000-2001

**Α1 Ανδρών 2000-2001** 
Ο πρώτος γύρος της κανονικής περιόδου διήρκεσε από τις 21 Οκτωβρίου 2000 έως τις 4 Φεβρουαρίου 2001. Ο δεύτερος γύρος ξεκίνησε στις 10 Φεβρουαρίου και ολοκληρώθηκε στις 23 Μαΐου 2001. Τα play off ξεκίνησαν στις 26 Μαΐου και ολοκληρώθηκαν στις 23 Ιουνίου του 2001. Πρωταθλήτρια της χρονιάς αναδείχτηκε η ομάδα του Παναθηναϊκού για εικοστή τρίτη φορά στην ιστορία της.

## Κανονική περίοδος
### Βαθμολογία

20px|Α1 **Βαθμολογία** 20px|Α1





### Αποτελέσματα Κανονικής Περιόδου
Πηγή: Επίσημη ιστοσελίδα ΕΣΑΚΕ 

## Play off
### Αγώνες κατάταξης 7−12
Στους αγώνες κατάταξης για τις θέσεις 7−12 συμμετείχαν οι ομάδες που κατέλαβαν τις αντίστοιχες θέσεις στην κανονική περίοδο. Διεξήχθησαν τρεις φάσεις. Στην πρώτη φάση αναμετρήθηκαν οι ομάδες των θέσεων 9−12. Οι δύο που προκρίθηκαν, συνάντησαν στη Β' φάση τις ομάδες των θέσεις 7−8. Στη Γ' φάση οι ομάδες αγωνίστηκαν για τις θέσεις 7−8. Σε όλες τις φάσεις οι σειρές κρίθηκαν στις 2 νίκες.

#### Α' φάση
Προκρίθηκαν η Δάφνη και η Νήαρ Ηστ.

#### Β' φάση (Θέσεις 7−10)
Ο ΠΑΟΚ και το Μαρούσι επικράτησαν κι εξασφάλισαν τη συμμετοχή τους στο Κόρατς Καπ της επόμενης περιόδου

#### Γ' φάση (Θέσεις 7−8)
Το Μαρούσι επικράτησε του ΠΑΟΚ και κατέκτησε την 7η θέση.

### Αγώνες κατάταξεις 1−6
Εδώ έγιναν επίσης τρεις φάσεις. Στην πρώτη φάση οι ομάδες των θέσεων 3−6 αναμετρήθηκαν για την πρόκριση στην τετράδα ενώ οι δύο πρώτες ομάδες της κανονικής περιόδου προκρίθηκαν απευθείας στους ημιτελικούς. Δεν έγινε μικρός τελικός.

#### Προημιτελικοί (στις 2 νίκες)
Μετείχαν οι ομάδες των θέσεων 3−6 στην κανονική περίοδο. Προκρίθηκαν στην 4αδα ο Ολυμπιακός και η ΑΕΚ.

#### Ημιτελικοί (στις 2 νίκες)
Ο Παναθηναϊκός και το Περιστέρι εισήλθαν στα πλέι οφ σε αυτή τη φάση. Ο Παναθηναϊκός απέκλεισε την ΑΕΚ με 2-0 νίκες ενώ το Περιστέρι δεν εκμεταλλεύτηκε το πλεονέκτημα έδρας κόντρα στον Ολυμπιακό και αποκλείστηκε με δύο ήττες. Στη συνέχεια δεν έγινε μικρός τελικός καθώς και οι δύο ηττημένες ομάδες (Περιστέρι, ΑΕΚ) προκρίθηκαν στην Ευρωλίγκα. Το Περιστέρι κατέλαβε την τρίτη θέση λόγω καλύτερης κατάταξης στην κανονική περίοδο.

#### Τελικός (στις 3 νίκες)
Στον τελικό βρέθηκαν αντιμέτωποι ο Παναθηναϊκός με τον Ολυμπιακό. Ο Παναθηναϊκός επικράτησε με 3−2 νίκες και κατέκτησε το τέταρτο συνεχόμενο πρωτάθλημα του.

## Τελική Κατάταξη

## Κορυφαίοι αθλητές

## Εξωτερικοί σύνδεσμοι
*Βαθμολογία Α1 Ανδρών 2000-01 στην επίσημη ιστοσελίδα της ΕΟΚ.
*Αποτελέσματα Α1 Ανδρών 2000-01 στην επίσημη ιστοσελίδα της ΕΟΚ.
*Τα play off Ιστότοπος archive.sport.gr



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2000 2001
Πρωταθλημα Ελλαδος Α1 Ανδρων 2000 2001
Γραφίτης

Ο **γραφίτης** (αγγλ. graphite) είναι ορυκτή πολυμορφική μορφή του άνθρακα. Το όνομά του προέρχεται από το αρχαίο ελληνικό *γράφειν*, λόγω της ιδιότητάς του να αποβάφει όταν τρίβεται σε μαλακή επιφάνεια. Τα άτομα του άνθρακα σχηματίζουν επίπεδα "φύλλα", με δεσμούς πολύ ισχυρούς μεταξύ των ατόμων του ίδιου φύλλου, οι δεσμοί, όμως, μεταξύ των φύλλων είναι ασθενείς. Ως συνέπεια, ο γραφίτης εμφανίζεται μαλακός και σχίζεται σε φυλλάρια (νιφάδες) πολύ εύκολα, ενώ οι συνήθεις σχηματισμοί του στη φύση είναι επίσης πλακώδεις. Εμφανίζεται, όμως, και σε στηλοειδείς, ακτινωτές και ακανόνιστες συμπαγείς μάζες.

Ανευρίσκεται σε ζώνες καθολικής μεταμόρφωσης ή μεταμόρφωσης επαφής εντός γνευσίων, σχιστολίθων (κρυσταλλοσχιστώδη) αλλά και μεταμορφωμένων ασβεστολίθων. Ανευρίσκεται, επίσης, σε υδροθερμικές φλέβες και σε μερικούς σιδηρομετεωρίτες καθώς και σε ορισμένες περιφερειακές ζώνες ανθρακωρυχείων, προερχόμενος από μεταμόρφωση άλλων μορφών ορυκτού άνθρακα, ενώ έχει ανευρεθεί και ως συστατικό πυριγενών πετρωμάτων. Συνδέεται με χαλαζία, ασβεστίτη, μαρμαρυγίες και ορυκτά της ομάδας του τουρμαλίνη.

Παρά το ότι χημικά είναι όμοιος σε σύσταση με το διαμάντι, οι διαφορές τους είναι αξιοσημείωτες και οφείλονται στη διαφορετική διάταξη των ατόμων του άνθρακα. Εκτός από τη σκληρότητα, ο γραφίτης είναι καλός αγωγός του ηλεκτρισμού, αδιαφανής, και χρησιμοποιείται ως πρόσθετο σε λιπαντικά (π.χ. γραφιτούχος βαλβολίνη, η οποία περιορίζει τους θορύβους σε συστήματα μετάδοσης οχημάτων).

Χρησιμοποιείται, υπό μορφή παχέων πλακών, στους πυρηνικούς αντιδραστήρες, ως επιβραδυντής νετρονίων. Είναι, επίσης, το βασικό συστατικό για την κατασκευή των κοινών μολυβιών. Σημαντικές χρήσεις του είναι, επίσης, η κατασκευή ηλεκτροδίων (η ηλεκτρόλυση αλουμίνας για την παρασκευή αργιλίου πραγματοποιείται με ηλεκτρόδια από γραφίτη), στη βιομηχανία χάλυβα και ορειχάλκου, στην κατασκευή μπαταριών (οι κοινές μπαταρίες έχουν ηλεκτρόδιο ανόδου από γραφίτη) και στην κατασκευή πυρίμαχων υλικών.

Απαντά σε πολλές περιοχές του κόσμου. Οι περιοχές που ανευρίσκονται μεγάλοι κρύσταλλοι και είναι, επίσης, οικονομικά εκμεταλλεύσιμος, είναι στην Καρελία και στο Τουρουκάνσκ (Turukhansk) (επί του ποταμού Ιενεσέη) της Ρωσίας, στο Κεμπέκ (Καναδάς), στη Σρι Λάνκα (μεγάλο κοίτασμα με εξαιρετικής ποιότητας γραφίτη), στο Μεξικό (περιοχή της Σονόρα), προερχόμενος από μεταμόρφωση λιθανθρακοφόρων κοιτών, και στην πολιτεία της Νέας Υόρκης (Μονρόε και Τικοντερόγκα) των ΗΠΑ.

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Galleries.net
* Mineral Web, University of Manchester 
* Handbook of Mineralogy

## Βιβλιογραφία
 
* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Γραφίτης
Κατηγορία:Άνθρακας
Κατηγορία:Αλλοτροπία
Κινναβαρίτης

Ο **κινναβαρίτης** (αγγλ. cinnabar) είναι σημαντικό ορυκτό του υδραργύρου. Το όνομά του προέρχεται από την περσική λέξη *zinjifrah*, η οποία, πιθανώς, σήμαινε «το αίμα του δράκοντα». Στην αρχαιότητα και μέχρι τον Μεσαίωνα με το όνομα «κιννάβαρι» φερόταν μια φυτική χρωστική. Έχει χημικό τύπο HgS (θειούχος υδράργυρος).

Ανευρίσκεται σε υδροθερμικές φλέβες χαμηλών θερμοκρασιών, αποτιθέμενος σε όλες τις κατηγορίες των πετρωμάτων και κοντά σε θερμές πηγές. Συνδέεται με αυτοφυή υδράργυρο, ερυθρά σανδαράχη, σιδηροπυρίτη, μαρκασίτη, αντιμονίτη, 
βαρύτη, δολομίτη και ασβεστίτη,

Εξαλλοιώνεται, σχετικά εύκολα, προς αυτοφυή υδράργυρο, καλομέλανα (Hg2Cl2) και μοντροϋδρίτη (Montroydite, οξείδιο του υδραργύρου, HgO). Αποτελεί το κύριο ορυκτό για την παρασκευή υδραργύρου.

Ως υδραργυρούχο ορυκτό είναι δηλητηριώδες αν καταποθεί και ακόμη και η σκόνη του, αν θραυσθεί, είναι επικίνδυνη όταν εισπνέεται. Δεν πρέπει, επίσης, να θερμανθεί, καθώς αναδίδει δηλητηριώδεις ατμούς υδραργύρου. Δεν διαλύεται στο νερό και, ως εκ τούτου, θεωρείται υλικό χαμηλής τοξικότητας, όταν βρίσκεται σε σχηματισμένους μεγάλους κρυστάλλους. Οι γαιώδεις παραλλαγές του, όμως, συχνά περιέχουν αυτοφυή υδράργυρο (προϊόν εξαλλοίωσης), που τις κάνουν επικίνδυνες.

Απαντά σε πολλές περιοχές της Γης. Μεταξύ αυτών είναι οι πολιτείες Όρεγκον, Τέξας, Αρκάνσας και Καλιφόρνια των ΗΠΑ, η περιοχή Almaden στην Ισπανία, η Ίδρια (Idrija) στη Σλοβενία και τα όρη Άβαλα κοντά στο Βελιγράδι (Σερβία). Επίσης στην επαρχία Χιουνάν της Κίνας και στην περιοχή Ντόνετσκ της Ουκρανίας.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο Καμάριζας και στο μεταλλείο «Αδάμη Νο 2».

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Galleries.com
* Webmineral.com
* Handbook of Mineralogy

## Βιβλιογραφία
* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Κατηγορία:Ορυκτά του υδραργύρου
Κατηγορία:Ορυκτά του θείου
Βασίλειος Καραβίας

Ο **Βασίλειος Καραβίας** ή Καραβιάς γεννήθηκε στην Ιθάκη το 1773. Σε νεαρή ηλικία μετέβη στη Ρωσία όπου κατατάχτηκε στο στρατό και έλαβε μέρος στους μεγάλους πολέμους της περιόδου 1806-1812. Έφτασε το βαθμό του ταγματάρχη και αποστρατεύτηκε το 1812. Στη συνέχεια, εγκαταστάθηκε στην ηγεμονία της Μολδαβίας, τιμήθηκε με ανώτερα αξιώματα, μεταξύ των οποίων και αυτό του στρατιωτικού διοικητή του Γαλατσίου, και μυήθηκε στη Φιλική Εταιρεία, από το Στέργιο Πρασά. Αφιέρωσε μάλιστα μεγάλο μέρος της περιουσίας του για την ευόδωση του Εθνικού Σκοπού. Υπήρξε από τους πρωτεργάτες της επανάστασης στη Μολδοβλαχία το 1821, αγωνιζόμενος στο πλευρό του Αλεξάνδρου Υψηλάντη, από τον οποίο έλαβε τον τίτλο του χιλιάρχου και έγινε μέλος του εννεαμελούς Γενικού Βουλευτικού. 

Ο Βασίλειος Καραβίας ήταν ο πρώτος που ανύψωσε την ελληνική σημαία στο Γαλάτσι την 21η Φεβρουαρίου 1821. Επικεφαλής 150 Κεφαλλονιτων, επιτέθηκε στους Τούρκους του Γαλατσίου, τους οποίους ύστερα από πεισματώδη μάχη, ανάγκασε να φύγουν. Ωστόσο, υποστηρίζεται ότι σημειώθηκαν σφαγές αμάχων που προκάλεσαν τη δυσπιστία του ντόπιου πληθυσμού.

Αμφιλεγόμενη ήταν η συμμετοχή του στη μάχη του Δραγατσανίου στις 7 Ιουνίου 1821, όπου ως αρχηγός του ιππικού ενήργησε αυτόβουλα και πρόωρα με αποτέλεσμα να αποτύχει η πρώτη του επίθεση κατά των Τούρκων. Στη συνέχεια η υποχώρησή του Καραβία με τους ιππείς του προς τα ορεινά, άφησε τον Ιερό Λόχο, ο οποίος είχε κινηθεί προς βοήθειά του, χωρίς υποστήριξη ιππικού με συνέπεια περικυκλωμένος από τον τουρκικό στρατό να αποδεκατιστεί.

Μετά την καταστροφή της μάχης του Δραγατσανίου, ο Βασίλειος Καραβίας κατέφυγε στην Αυστρία. Αργότερα επέστρεψε στην Ελλάδα, όπου και πέθανε στη Σύρο το 1830.

## Βιβλιογραφία
* Εγκυκλοπαιδικόν Λεξικόν Ελευθερουδάκη, Τόμος Έβδομος, σελ. 263

## Εξωτερικοί σύνδεσμοι
* Εφημερίδα ΠΟΝΤΙΚΙ: Η κατραστροφή στο Δραγατσάνι
* ΚΑΘΗΜΕΡΙΝΗ: Από τον σολωμικό συμβολισμό στα πεδία των μαχών 
* Γαλάτσι Μολδοβλαχίας

Καραβιας
Καραβιας
Σοφιανός Δρυϊνουπόλεως

Ο **Σοφιανός** (-1711), υπήρξε σημαντική θρησκευτική προσωπικότητα της εποχής του στην περιοχή της Ηπείρου.

Γεννήθηκε πιθανότατα στο χωριό Πολύτσιανη (περιοχή Πωγωνίου της Βορείου Ηπείρου). Έμεινε γνωστός από τη στιγμή που ανέλαβε επίσκοπος Δρυινουπόλεως (περιοχή Αργυροκάστρου, Δέλβινου, Χειμάρρας). Το 1672 ίδρυσε στο τοπικό μοναστήρι του Αγίου Αθανασίου σχολείο. Την εποχή που έζησε οι εξισλαμισμοί ήταν ιδιαίτερα σύνηθες φαινόμενο. Ο ίδιος θέλοντας να αντιμετωπίσει αυτή την κατάσταση περιόδευε από χωριό σε χωριό για να πείσει τον κόσμο να διατηρήσει τις παραδόσεις και την θρησκεία του. Το 1711, λίγους μήνες πριν τον θάνατό του, παραιτείται από τα ιερατικά καθήκοντα και γίνεται μοναχός για να αποδοθεί αποκλειστικά στο κηρυκτικό και ιεραποστολικό του έργο. Λόγω το χαρακτήρα του ήταν ιδιαίτερα σεβαστός ακόμη και από τους μουσουλμάνους, λόγω του χαρακτήρα και του ήθους του. 

Παρόλο που δεν έχει ανακηρυχθεί Άγιος από την εκκλησία, στην πατρίδα του, την Πολύτσιανη, τιμάται με μεγάλες θρησκευτικές τιμές εφάμιλλες Αγίου.

Ο Σοφιανός θεωρείται ο πρόδρομος του Κοσμά του Αιτωλού στην ευρύτερη περιοχή της Βορείου Ηπείρου.

## Πηγές
* Ήπειρος. 4,000 χρόνια ελληνικού πολιτισμού. Εκδοτική Αθηνών.
* Albania's Captives. Pyrrhus Ruches. Argonaut, 1965. (αγγλικά)

Κατηγορία:Επίσκοποι Δρυϊνουπόλεως
Κατηγορία:Βορειοηπειρώτες